
ΤΕΥΧΟΣ ΔΕΥΤΕΡΟ 


Αρ 


. Φύλλου 3202 


ΑΠΟΦΑΣΕΙΣ 

Αριθμ. 13297/18/ΓΠ 

Εσωτερικός Κανονισμός Λειτουργίας του Προ¬ 
γράμματος Μεταπτυχιακών Σπουδών «Προ¬ 
ηγμένες Πειραματικές και Υπολογιστικές Βιο- 
επιστήμες» του Τμήματος του Πανεπιστημίου 
Θεσσαλίας. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 45, παρ. 1 του ν. 4485/2017 
(ΦΕΚ 114/Α74-8-2017), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Μεταπτυχιακών Σπουδών κάθε Π.Μ.Σ, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυ¬ 
ακό τόπο τουΤμήματος και κοινοποιείται στο Υπουργείο 
Παιδείας, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του ν. 
4485/2017 (ΦΕΚ 114/Α74-8-2017), σύμφωνα με τις 
οποίες «Τα ΑΕΙ οφείλουν, μέσα σε προθεσμία έξι (6) 
μηνών από την έναρξη ισχύος του παρόντος νόμου να 
καταρτίσουν και να δημοσιεύσουν τους Κανονισμούς 
του άρθρου 45» σε συνδυασμό με την αριθμ. 227378/Ζ// 
22-12-2018 εγκύκλιο του ΥΠ.Π.Ε.Θ. 

3. Την αρ. 5390/18/ΓΠ/2-4-2018 (ΦΕΚ 1353/τ.Β7 
19-4-2018) απόφαση της Συγκλήτου, με την οποία επανι¬ 
δρύθηκε το Π.Μ.Σ. «Προηγμένες Πειραματικές και Υπο¬ 
λογιστικές Βιο-επιστήμες», σε εφαρμογή των διατάξεων 
του άρθρου 32 του ν. 4485/2017 (ΦΕΚ 114, Α’). 

4. Την απόφαση της Συνέλευσης του Τμήματος Βιο¬ 
χημείας και Βιοτεχνολογίας στην αριθμ. 77η/16-5-2018 
συνεδρίαση της, με την οποία καταρτίστηκε ο Κανονι¬ 
σμός Μεταπτυχιακών Σπουδών του Π.Μ.Σ. «Προηγμένες 
Πειραματικές και Υπολογιστικές Βιο-επιστήμες», σύμφω¬ 
να με τις διατάξεις των άρθρων 30 έως 37 του ν. 4485/ 
2017(ΦΕΚ 114, Α’). 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολο¬ 
γισμού του Ιδρύματος, αποφασίζουμε: 

Άρθρο 1 
Γενικά 

1.1 Το Πρόγραμμα Μεταπτυχιακών Σπουδών στις 
«Προηγμένες Πειραματικές και Υπολογιστικές Βιο- 


Επιστήμες» (ΠΜΣ-ΠΥΒ) λειτουργεί στοΤμήμα Βιοχημείας 
και Βιοτεχνολογίας της Σχολής Επιστημών Υγείας του 
Πανεπιστημίου Θεσσαλίας (ΠΘ) από το ακαδημαϊκό έτος 
2017-2018. 

1.2 Ο παρών κανονισμός είναι σύμφωνος με τον Αρ. 
φύλλου 1353/19-4-2018, όπως δημοσιεύτηκε στο ΦΕΚ 
Επανίδρυσης του Προγράμματος Μεταπτυχιακών Σπου¬ 
δών «Προηγμένες Πειραματικές και Υπολογιστικές Βιο- 
επιστήμες», καθώς επίσης και με την αριθμ.5390/18/ΓΠ 
απόφαση της Συγκλήτου του Πανεπιστημίου Θεσσαλίας 
για επανίδρυση και λειτουργία του Προγράμματος Με¬ 
ταπτυχιακών Σπουδών.Το Π.Μ.Σ θα λειτουργήσει μέχρι 
και το ακαδημαϊκό έτος 2023-2024 με την επιφύλαξη των 
διατάξεων της παρ.8 του άρθρου 32 του ν.4485/2017 
(ΦΕΚ 114/τ.Α’). 

1.3 Σκοπός του ΠΜΣ-ΠΥΒ είναι η παροχή υψηλού επι¬ 
πέδου πρακτική εκπαίδευση στις Βιο-Επιστήμες, η ανά¬ 
πτυξη ερευνητικών δεξιοτήτων των υποψηφίων και η 
προετοιμασία τους για την εκπόνηση διδακτορικής δια¬ 
τριβής ή στελέχωσης ερευνητικών κέντρων. Απευθύνεται 
σε αποφοίτουςΤμημάτων Βιολογικών Επιστημών (πχ Βι¬ 
ολογίας, Βιοχημείας και Βιοτεχνολογίας, Χημείας, Μορια¬ 
κής Βιολογίας και Γενετικής, αλλά και Ιατρικών Σχολών). 

1.4 Η χρονική διάρκεια του ΠΜΣ-ΠΥΒ είναι τέσσερα 
ακαδημαϊκά εξάμηνα. 

1.5 Η γλώσσα διδασκαλίας του ΠΜΣ-ΠΥΒ είναι η αγ¬ 
γλική. 

1.6 Η διεξαγωγή των μαθημάτων, των εξετάσεων και 
των εργαστηριακών δραστηριοτήτων διενεργείται στις 
υποδομέςτουΤμήματος Βιοχημείας και Βιοτεχνολογίας 
του Πανεπιστημίου Θεσσαλίας. 

1.7 Το ΠΜΣ-ΠΥΒ υποστηρίζεται ακαδημαϊκά, διοικη¬ 
τικά και τεχνικά από μέλη ΔΕΠ, τη Γραμματεία και το εν 
γένει τεχνικό προσωπικό του Τμήματος Βιοχημείας και 
Βιοτεχνολογίας του Πανεπιστημίου Θεσσαλίας, υπό την 
επίβλεψη του Διευθυντή και της Συντονιστικής Επιτρο¬ 
πής του ΠΜΣ-ΠΥΒ. 

Άρθρο 2 

Διοίκηση - Αρμόδια όργανα 

Τα διοικητικά και εν γένει αρμόδια όργανα του ΠΜΣ- 
ΠΥΒ είναι τα εξής: 

2.1 Η Σύγκλητος του Πανεπιστημίου Θεσσαλίας. 

2.2 Συνέλευση του Τμήματος Βιοχημείας και 
Βιοτεχνολογίας (ΣΤ) του Πανεπιστημίου Θεσσαλίας. Η 












40228 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3202/06.08.2018 


σύσταση και οι αρμοδιότητες της ΣΤ ορίζονται από την 
κείμενη νομοθεσία. Στις αρμοδιότητες αυτές περιλαμ¬ 
βάνονται: 

3. Ορισμός μελών του ΤΒΒ που συμμετέχουν στο ΠΜΣ- 
ΠΥΒ. 

ό. Ορισμός Διευθυντή του ΠΜΣ-ΠΥΒ. 
ς. Ορισμός μελών Συντονιστικής Επιτροπής 
ά. Επικύρωση πινάκων επιτυχόντων. 
θ. Έγκριση επιβλεπόντων καθηγητών των Διπλωμα¬ 
τικών Εργασιών καθώς και των Τριμελών Εξεταστικών 
Επιτροπών. 

ί. Απονομή των Διπλωμάτων Μεταπτυχιακών Σπου¬ 
δών. 

2.3 Η Συντονιστική Επιτροπή (ΣΕ) του ΠΜΣ-ΠΥΒ απαρ¬ 
τίζεται από 5 μέλη τα οποία ορίζονται από την Συνέλευ¬ 
ση τουΤμήματος Βιοχημείας και Βιοτεχνολογίας του ΠΘ 
για διετή θητεία. Η ΣΕ, ως ορίζει ο ν. 4485/2017, άρθρο 
31, παρ. 5, είναι αρμόδια για την παρακολούθηση και 
το συντονισμό της λειτουργίας τού Προγράμματος. Δι¬ 
καίωμα συμμετοχής στη ΣΕ έχουν όλα τα μέλη ΔΕΠ του 
Τμήματος Βιοχημείας και Βιοτεχνολογίας του Πανεπι¬ 
στημίου Θεσσαλίας που συμμετέχουν στο ΠΜΣ-ΠΥΒ. Ως 
Πρόεδρος της ΣΕ ορίζεται ο Διευθυντής του ΠΜΣ-ΠΥΒ. 
Η ΣΕ: 

3. Συνεδριάζει υπό την προεδρία του Διευθυντή μία 
φορά το μήνα ή όποτε κριθεί αναγκαίο, με καθορισμέ¬ 
νη ημερήσια διάταξη. Η ΣΕ είναι σε απαρτία όταν είναι 
παρόντα τουλάχιστον τρία μέλη της. Η συνεδρίαση είναι 
δυνατόν να πραγματοποιείται μέσω τηλεδιάσκεψης. Στις 
συνεδριάσεις τηρούνται πρακτικά από τη Γραμματεία 
του ΠΜΣ-ΠΥΒ τα οποία υπογράφονται από όλα τα πα¬ 
ρόντα μέλη της συνεδρίασης. 

ό. Η ΣΕ εισηγείται στη ΣΤ την ανάθεση μαθημάτων σε 
διδάσκοντες του ΠΜΣ-ΠΥΒ. 

ς. Η ΣΕ εισηγείται στη ΣΤ τον ορισμό μελών των τριμε¬ 
λών Εξεταστικών Επιτροπών της ερευνητικής εργασίας 
κάθε μεταπτυχιακού φοιτητή μετά από πρόταση του 
επιβλέποντος καθηγητή. 

ά. Η ΣΕ ενημερώνειτου μεταπτυχιακούς φοιτητές και 
τα μέλη που συμμετέχουν στο ΠΜΣ-ΠΥΒ για κάθε θέμα 
που τους αφορά. 

2.4 Ο Διευθυντής του ΠΜΣ-ΠΥΒ ορίζεται μαζί με τον 
Αναπληρωτή του με απόφασητηςΣυνέλευσηςτουΤμή- 
ματος Βιοχημείας και Βιοτεχνολογίας του ΠΘ για διετή 
θητεία και δυνατότητα ανανέωσης σύμφωνα με τον 
ν. 4485/2017 παρ 8. Ο Διευθυντής είναι μέλος της ΣΕ, 
ανήκει στην βαθμίδα του Καθηγητή ή του Αναπληρωτή 
Καθηγητή και είναι του ιδίου γνωστικού αντικειμένου με 
το αντικείμενο του ΠΜΣ-ΠΥΒ. Ο Διευθυντής Σπουδών 
έχει ως βασικό του καθήκον την εύρυθμη λειτουργία 
του ΠΜΣ-ΠΥΒ. Ανάμεσα στις αρμοδιότητες του, ο Δι¬ 
ευθυντής: 

3. συγκαλεί την ΣΕ, καταρτίζει την ημερήσια διάταξη 
και προεδρεύει των εργασιών της, 
ό. εισηγείται στην ΣΤ για τα θέματα της αρμοδιότη¬ 
τας της για τα οποία δεν απαιτείται εισήγηση από άλλο 
όργανο, 

ς. μεριμνά για την εφαρμογή των αποφάσεων της ΣΤ 
και της ΣΕ, 


ά. κατ' εξουσιοδότηση της ΣΕ ή της ΣΤ συγκροτεί επι¬ 
τροπές για τη μελέτη ή διεκπεραίωση συγκεκριμένων 
θεμάτων, 

θ. συντάσσει τον προϋπολογισμό του ΠΜΣ και παρα¬ 
κολουθεί την εκτέλεση του, 
ί. συντάσσει τον απολογισμό του προϋπολογισμού, 

9- συγκαλεί την επιτροπή εξωτερικής αξιολόγησης. 

2.5 Μέλος του ΠΜΣ-ΠΥΒ μπορεί να γίνει μέλος ΔΕΠ 
όλων των βαθμιδών ή Ερευνητής όλων των βαθμιδών 
Ιδρυμάτων της ημεδαπής ή της αλλοδαπής, μετά από 
πρόταση τουλάχιστον ενός μέλους του ΠΜΣ και αποδο¬ 
χής από την ΣΕ. Η επιλογή νέων μελών του ΠΜΣ γίνεται 
με γνώμονα τον εμπλουτισμό του Π ΜΣ σε νέα γνωστικά 
αντικείμενα ή την ισχυροποίηση των υπαρχόντων με κρι¬ 
τήρια τα ακαδημαϊκά προσόντα του υποψήφιου μέλους 
και την συμβολή του στην έρευνα και την εκπαίδευση 
των μεταπτυχιακών φοιτητών του ΠΜΣ-ΠΥΒ. 

2.6 Το ΠΜΣ-ΠΥΒ υποστηρίζεται από τη Γραμματεία 
του Τμήματος Βιοχημείας και Βιοτεχνολογίας η οποία 
μεριμνά για: 

3. την προετοιμασία των διαδικασιών επιλογής των 
υποψηφίων, 

ό. τη διοικητική και γραμματειακή υποστήριξη της 
εκπαιδευτικής διαδικασίας και των λοιπών δραστηριο¬ 
τήτων στο πλαίσιο του ΠΜΣ, 
ς. τη γραμματειακή υποστήριξη της ΣΕ, 
ά. οτιδήποτε άλλο σχετίζεται με απόφαση της Συνέ¬ 
λευσης του Τ μήματος. 

Άρθρο 3 

Εισαγωγή Φοιυητών 

3.1 Δικαίωμα υποβολής αίτησης στο ΠΜΣ-ΠΥΒ έχουν, 
σύμφωνα με το άρθρο 34, παρ 1 του ν.4485/2017, κά¬ 
τοχοι πτυχίου ΑΕΙ ή ΑΤΕΙ της ημεδαπής ή ισοτίμου πτυ¬ 
χίου της αλλοδαπής αναγνωρισμένου από το ΔΟΑΤΑΠ 
ως ισότιμου τίτλου ξένου Πανεπιστημίου σε συγγενές 
αντικείμενο, προερχόμενοι από Τμήματα Βιολογικών 
Επιστημών (π.χ. Βιολογίας, Βιοχημείας και Βιοτεχνολο¬ 
γίας, Χημείας, Μοριακής Βιολογίας και Γενετικής, αλλά 
και Ιατρικών Σχολών) ή συναφώνΤμημάτων ΑΕΙ ή ΑΤΕΙ. 

3.2 Ο αριθμός των ΜΦ που γίνονται δεκτοί στο ΠΜΣ- 
ΠΥΒ κατ' έτος ορίζεται κατ' ανώτατο όριο δέκα (10). Ο 
ακριβής αριθμός καθορίζεται από την ΣΕ μετά την αξι¬ 
ολόγηση των υποψηφιοτήτων ανάλογα με το επίπεδο 
των υποψηφίων. 

3.3 Το αρμόδιο για την επιλογή των ΜΦ όργανο του 
ΠΜΣ-ΠΥΒ είναι η Συντονιστική Επιτροπή ή Επιτροπή Επι¬ 
λογής η οποία ορίζεται από την Συντονιστική Επιτροπή. 

3.4 Η επιλογή των ΜΦ γίνεται με την συνεκτίμηση των 
εξής κριτηρίων: 

3. Του γενικού βαθμού πτυχίου. 
ό.Της βαθμολογίας στα προπτυχιακά μαθήματα που 
είναι σχετικά με το αντικείμενο του ΠΜΣ. 

ς. Της επίδοσης στη διπλωματική εργασία όπου αυτή 
προβλέπεται στο προπτυχιακό επίπεδο. 

ά. Της τυχόν ερευνητικής δραστηριότητας του υπο¬ 
ψηφίου. 

θ. Των συστατικών επιστολών. 
ί.Της άριστης γνώσης της Αγγλικής (για τους ελληνό¬ 
φωνους απαιτείται τουλάχιστον πτυχίο Ιο\λ/θγ και εξέταση 

σε απόδοση ενός επιστημονικού κειμένου από τα αγγλι¬ 
κά στα ελληνικά και από τα ελληνικά στα αγγλικά) και 
τέλος 

9· Της γενικότερης παρουσίας του κατά την προ¬ 
φορική συνέντευξη που διεξάγεται από την Επιτροπή 
Επιλογής στην αγγλική γλώσσα. Κατά τη διάρκεια των 
συνεντεύξεων των υποψηφίων ΜΦ, οι διδάσκοντες του 
Προγράμματος δύνανται να παρίστανται χωρίς δικαίωμα 
ψήφου. Σε περίπτωση που ο υποψήφιος ΜΦ αδυνατεί 
να παραστεί στην συνέντευξη, θα αξιολογείται μέσω 
τηλεδιάσκεψης από μέλη της Επιτροπής Επιλογής. Η 
προφορική συνέντευξη περιλαμβάνει ερωτήσεις πάνω 
σε θέματα Βιοχημείας, Μοριακής Βιολογίας, Κυτταρικής 
Βιολογίας, Μικροβιολογίας, Γενετικής και Φυσιολογίας 
(στην αγγλική γλώσσα), καθώς και σε θέματα ευρύτερου 
επιστημονικού ενδιαφέροντος και αποβλέπει: 

Ρι.1 στην διαπίστωση του κατά πόσον τα δικαιολογητι- 
κά αντανακλούν τη γενική κατάρτιση του υποψηφίου και 
την εικόνα που σκιαγραφούν οι συστατικές επιστολές και 

Ρι.2 στη διαπίστωση τυχόν ειδικών αναγκών και ιδιαιτε¬ 
ροτήτων του υποψηφίου (ανάλογα μετιςπροηγηθείσες 
σπουδές) στην περίπτωση που θα γίνει δεκτός (ειδικά 
προπτυχιακά μαθήματα, κ.λ.π). 

3.5 Τα αποτελέσματα της επιλογήςτων ΜΦ ανακοινώ¬ 
νονται σε όλουςτου υποψηφίους εντός μιας εβδομάδας 
από την ημερομηνία της επιλογής, τηλεφωνικά και με 
ηλεκτρονικό ταχυδρομείο (θ-ιίπβΜ). Καταρτίζεται Πίνακας 
με την σειρά κατάταξης των επιτυχόντων και λίστα με 
επιλαχόντες. Οι επιτυχόντες οφείλουν να ενημερώσουν, 
εντός δέκα (10) ημερών την Γραμματεία του ΠΜΣ εάν 
αποδέχονται ή όχι να εγγραφούν στο ΠΜΣ. Σε περίπτω¬ 
ση μη-αποδοχής, οι ΜΦ αναπληρώνονται από την λίστα 
με τους επιλαχόντες σύμφωνα με την σειρά κατάταξης 
τους. Ο τελικός πίνακας των εισακτέων επικυρώνεται 
από την Συνέλευση του Τμήματος. 

3.6 Ένσταση κατά της απόφασης επιλογής μπορεί να 
γίνει εντός δέκα (10) ημερών από την ανακοίνωση των 
αποτελεσμάτων εγγράφως στην Γραμματεία Μεταπτυ¬ 
χιακών Σπουδών του Τμήματος. Η ένσταση κρίνεται τε¬ 
λεσίδικα από την ΣΕ του ΠΜΣ και επικυρώνεται από τη 
Συνέλευση του Τμήματος. 

3.7 Οι ΜΦ που γίνονται δεκτοί στο Πρόγραμμα είναι 
πλήρους και αποκλειστικής παρακολούθησης. Σε ειδι¬ 
κές περιπτώσεις (π.χ. στράτευση, σοβαρή ασθένεια), 
είναι δυνατό, μετά από αιτιολογημένη αίτηση του ΜΦ 
και σχετική απόφαση της Σ.Ε., να εγκριθεί αναστολή της 
έναρξης σπουδών ή αναστολή φοίτησης - έως 12 μήνες 
- με κατοχύρωση μαθημάτων για φοιτητές που έχουν 
ολοκληρώσει μέρος του Προγράμματος. 

3.8 Οι μεταπτυχιακοί φοιτητές έχουν όλα τα δικαιώματα 
και τις παροχές που προβλέπονται και για τους φοιτητές 
του πρώτου κύκλου σπουδών, πλην του δικαιώματος πα¬ 
ροχής δωρεάν διδακτικών συγγραμμάτων. Τα Ιδρύματα 
υποχρεούνται να εξασφαλίζουν στους φοιτητές με ανα¬ 
πηρία ή/και ειδικές εκπαιδευτικές ανάγκες προσβασιμό- 
τητα στα προτεινόμενα συγγράμματα και τη διδασκαλία. 

Άρθρο 4 

Οργάνωση Σπουδών 

4.1 Η διάρκεια φοίτησης του ΠΜΣ-ΠΥΒ είναι τέσσερα 
ακαδημαϊκά εξάμηνα. Οι σπουδές ξεκινούν το χειμερινό 


εξάμηνο. Το πρώτο εξάμηνο αφορά την ολοκλήρωση 
μαθημάτων, το δεύτερο εκπόνηση σύντομων Γθΐ3ΐίοη5 
σε ερευνητικά εργαστήρια, ενώ τα δύο τελευταία την 
εκπόνηση, συγγραφή και παρουσίαση ερευνητικής με¬ 
ταπτυχιακής εργασίας. 

4.2 Σε εξαιρετικές περιπτώσεις ο χρόνος αυτός μπορεί 
να παραταθεί κατά δύο συνεχόμενα ακαδημαϊκά εξάμη¬ 
να μετά από αιτιολογημένη πρόταση της ΣΕ ή αίτηση 
φοιτητή και έγκριση από τη ΣΤ. Αν γίνει υπέρβαση του 
ανωτέρω μεγίστου χρονικού ορίου, χωρίς την εκπλήρω¬ 
ση των εκπαιδευτικών υποχρεώσεων για τη λήψη του 
μεταπτυχιακού τίτλου σπουδών, ο ΜΦ διαγράφεται με 
διαπιστωτική πράξη της Συνέλευσης του Τμήματος Βιο¬ 
χημείας και Βιοτεχνολογίας του Πανεπιστημίου Θεσσα¬ 
λίας μετά από εισήγηση της ΣΕ του ΠΜΣ-ΠΥΒ. 

4.3 Κάθε ΜΦ έχει δικαίωμα να αιτηθεί άδεια προσωρι¬ 
νής αναστολής των σπουδών. Η άδεια χορηγείται με από¬ 
φαση της ΣΕ, δίνεται μόνο μία φορά και δεν μπορεί να 
υπερβαίνει τα δύο (2) συνεχόμενα εξάμηνα.Τα εξάμηνα 
αναστολής της φοιτητικής ιδιότητας δεν προσμετρού- 
νται στην προβλεπόμενη ανώτατη διάρκεια κανονικής 
φοίτησης. Άδεια αναστολής φοίτησης περισσότερο από 
δύο ακαδημαϊκά εξάμηνα μπορεί να χορηγηθεί μόνο σε 
ΜΦ που εκπληρώνουν τη στρατιωτική τους θητεία ή σε 
περιπτώσεις παρατεταμένης ασθένειας, που πιστοποιεί¬ 
ται από δημόσιο φορέα. Ο χρόνος αναστολής φοίτησης 
του ΜΦ δεν υπολογίζεται σε περίπτωση υπέρβασης της 
χρονικής διάρκειας φοίτησης. Ο ΜΦ που θα επαναλάβει 
τη φοίτηση του είναι υποχρεωμένος να παρακολουθήσει 
όλα τα μαθήματα, πρακτικές ασκήσεις κλπ., στα οποία 
δεν είχε αξιολογηθεί επιτυχώς πριν από την αναστολή 
της φοίτησης του. Ο ΜΦ που παίρνει άδεια αναστολής 
φοίτησης, όταν επαναλάβει τη φοίτηση του, εξακολουθεί 
να υπάγεται στο καθεστώς φοίτησης του χρόνου εγγρα¬ 
φής του ως ΜΦ. Οι ΜΦ που βρίσκονται σε εκπαιδευτική 
άδεια δεν δικαιούνται άδειας αναστολής της φοίτησης 
τους, εκτός εξαιρετικών περιπτώσεων (παρατεταμένη 
ασθένεια κ.λπ.). 

4.4 Σε κάθε περίπτωση, ο συνολικός χρόνος για την 
απόκτηση Δ.Μ.Σ. δεν μπορεί να υπερβεί τα οκτώ (8) 
εξάμηνα συμπεριλαμβανόμενης και της ενδεχόμενης 
δωδεκάμηνης αναστολής φοίτησης. 

4.5 Συνοπτικά, το πρώτο εξάμηνο φοίτησης προσφέ- 
ρονται δύο βασικά θεωρητικά μαθήματα, Τεχνικές Βι¬ 
οχημικής Ανάλυσης (ΠΥΒ-101) και Τεχνικές Μοριακής 
Βιολογίας και Γονιδιωματικής (ΠΥΒ-102). Το δεύτερο 
εξάμηνο αφιερώνεται στις Προχωρημένες Εργαστηρι¬ 
ακές Ασκήσεις (ΠΥΒ-201), δηλαδή σε μικρά ΐΌΐ3ΐίοπ5 σε 
διαφορετικά ερευνητικά εργαστήρια. Παράλληλα, στη 
διάρκεια των δύο αυτών εξαμήνων οι φοιτητές παρου¬ 
σιάζουν κριτικά πρωτότυπες εργασίες (ΠΥΒ-103 και ΠΥΒ- 
202). Το τρίτο και τέταρτο εξάμηνο οι φοιτητές εκπονούν 
πρωτότυπη διατριβή (ΠΥΒ-301 και ΠΥΒ-401), ενώ στο 
τελευταίο εξάμηνο συγγράφουν επίσης ερευνητική πρό¬ 
ταση (ΠΥΒ-402), που δυνατόν να αποτελέσει το προοί¬ 
μιο της διδακτορικήςτους διατριβής. Τα προσφερόμενα 
μαθήματα, οι Εργαστηριακές Ασκήσεις, η Μεταπτυχιακή 
διατριβή και η Ερευνητική Πρόταση (Κωδικός, Όνομα, 
ΕΘΤ5) έχουν ως εξής: 

Κωδικός 

Τίτλος Πιστωτικές 


Μαθήματος 

Μαθήματος Μονάδες(Ε(ΤΓ5) 

Α’ ΕΞΑΜΗΝΟ 

ΠΥΒ-101 

Τεχνικές 



Βιοχημικής ανάλυσης 

10 

ΠΥΒ-102 

Τεχνικές Μοριακής 



Βιολογίας και Γονιδιωματικής 

10 

ΠΥΒ-103 

Παρουσιάσεις πρωτότυπων 



εργασιών-1 

10 

Β’ ΕΞΑΜΗΝΟ 

ΠΥΒ-201 

Προχωρημένες 



Εργαστηριακές Ασκήσεις 

20 

ΠΥΒ-202 

Παρουσιάσεις 



πρωτότυπων εργασιών-2 

10 

Γ ΕΞΑΜΗΝΟ 

ΠΥΒ-301 

Εκπόνηση 



πρωτότυπης έρευνας -1 

30 

Δ’ ΕΞΑΜΗΝΟ 

ΠΥΒ-401 

Εκπόνηση 



πρωτότυπης έρευνας - 2 

10 

ΠΥΒ-402 

Συγγραφή 



ερευνητικής πρότασης 

20 

Σύνολο 


120 


Αναλυτικότερα, το περιεχόμενο των προσφερόμενων 
μαθημάτων έχει ως εξής: 

ΠΥΒ-101, «Τεχνικές Βιοχημικής Ανάλυσης». Στο μάθη¬ 
μα αυτό οι φοιτητές εμβαθύνουν στα παρακάτω γνωστι¬ 
κά αντικείμενα: 

- Συστήματα και μέθοδοι ετερόλογης έκφραση πρω¬ 
τεϊνών 

- Μέθοδοι καθαρισμού και απομόνωσης πρωτεϊνών, 
Διαχωρισμός πρωτεϊνών με χρωματογραφία στήλης, 
Χρωματογραφία συγγένειας διαχωρισμός σε πολυα- 
κρυλαμίδιο 

- Πρωτεομική ανάλυση: Ταυτοποίηση πρωτεϊνών με 
συνδυασμό υγρής χρωματογραφίας και φασματοφω- 
τομετρίας μαζών, συγκρίσεις πρωτεωμάτων 

- Πρωτεομική ανάλυση: Προσδιορισμός τροποποιήσε¬ 
ων πρωτεϊνών, Αλληλεπιδράσεις πρωτεϊνών-πρωτεϊνών 

- Αλληλεπιδράσεις πρωτεϊνών και νουκλεϊκών οξέων, 
τρανσκριπτομική ανάλυση, ΝυεΙθ35θ ρΐΌΐθςΐίοη, προσ¬ 
διορισμός αλληλουχίας ϋΝΑ που αναγνωρίζει μια συ¬ 
γκεκριμένη πρωτεΐνη 

- Συνεστιακή μικροσκοπία - Εφαρμογές 

- Ανοσοχημικές μέθοδοι ανάλυσης πρωτεϊνών 

-Τεχνικές μοριακών προσομοιώσεων και μοντελοποί¬ 
ησης: Συγκριτικός σχεδιασμός, ΟοεΙάης 

- Βιοφυσικές μέθοδοι ανάλυσης πρωτεϊνών 

- Πρωτεϊνική φασματοσκοπία ΝΜΒ και κρυσταλλο¬ 
γραφία ακτινών X 

-Τεχνικές μοριακών προσομοιώσεων και μοντελοποί¬ 
ησης: Προσομοιώσεις μοριακής δυναμικής 

- Κυτταρομετρία ροής 


- Ανάλυση αντιοξειδωτικής δραστικότητας (μέτρηση 
ολικής αντιοξειδωτικής κατάστασης, γλουταθειόνης, 
οξείδωσης πρωτεϊνών, υπεροξείδωσης λιπιδίων, κατα- 
λάσης) 

ΠΥΒ-102, «Τεχνικές Μοριακής Βιολογίας και Γονιδιω- 
ματικής». Στο μάθημα αυτό οι φοιτητές εμβαθύνουν στα 
παρακάτω γνωστικά αντικείμενα: 

- Απομόνωση νουκλεϊκών οξέων: ΩΝΑ και ΒΝΑ 

- Ένζυμα περιορισμού και ηλεκτροφόρηση 

- ΡΈΒ, ΒΤ-ΡΈΒ, παραλλαγές και εφαρμογές 

- Κλωνοποίηση ΟΝΑ και μετασχηματισμός 

- Βιβλιοθήκες γενετικού υλικού 

- Υβριδισμός, ανιχνευτές και σάρωση βιβλιοθηκών 

- δουΐήθίτι, ΝοιΤΕιθιτί, ίπ είΐυ υβριδιοποίηση 

- ϋοΐ όΐοΐ και μικροσυστοιχίες 

- Αλληλούχηση 53Π9 Θγ και νέας γενιάς 

- Στρατηγικές αλληλούχησης (ννΒίΚίης, εΐιοΐςυπ, ρ3Ϊτ- 
θπά, εΐοπθ-ςοπΐίς, 10χΟθποιηίςε) 

- Βιοπληροφορικά εργαλεία ανάλυσης 

- Πρότυποι οργανισμοί: βακτηριοφάγοι, βακτήρια, 
53ςςΙΐ3Γθΐηγε05 ςθΓθνΨΨθ, ΑΐΈόιάορείε, Έ3θηοΓ30άίΐί5 
θΙθςΒηε, ϋι-οεορΜΙθ ΐΎΐθΐ 3 Π 0935 ΐθΓ, ποντικός 

-Τεχνικές λειτουργικής ανάλυσης: ΒΝΑί, ΈΒΙ5ΡΒ/Έ359, 
δημιουργία διαγονιδιακών ποντικών (Οθ ΓθςοΓηόίπ35θ), 
δημιουργία διαγονιδιακών φυτών, δημιουργία διαγονι- 
διακών εντόμων. 

ΠΥΒ-103 και ΠΥΒ-202, «Παρουσιάσεις πρωτότυπων ερ- 
γασιών».Το μάθημα αυτό στοχεύει αφενός στον εμπλου¬ 
τισμό της βιβλιογραφικής γνώσης των ΜΦ, αλλά κυριό- 
τερα στην ανάπτυξη της ικανότητας κριτικής ανάλυσης 
της διεθνούς βιβλιογραφίας. 

ΠΥΒ-201, «Προχωρημένες Εργαστηριακές Ασκήσεις». 
Κατά τη διάρκεια του δευτέρου εξαμήνου του πρώτου 
έτους πραγματοποιούνται τρεις προχωρημένες εργα¬ 
στηριακές ασκήσεις (ΠΕΑ ή ΐΌΐΒΐίοπε) που αντιστοιχούν 
συνολικά σε 20 μονάδες ΕΈΤ5. Οι ΠΕΑ γίνονται σε τρεις 
διαφορετικές ερευνητικές ομάδες, υπό την επίβλεψη 
μελών του ΠΜΣ. Ως μέλος τού ΠΜΣ θεωρείται κάθε μέ¬ 
λος ΔΕΠ ή Ερευνητής που συμμετέχει στο πρόγραμμα, 
συμπεριλαμβανομένων και των εξωτερικών συνεργατών 
του ΠΜΣ της ημεδαπής και αλλοδαπής. Κατά την διάρ¬ 
κεια της ΠΕΑ, οι ΜΦ υποχρεούνται να συμμετάσχουν σε 
τμήμα τρέχοντος ερευνητικού προγράμματος της ερευ¬ 
νητικής ομάδας και να συντάξουν λεπτομερή έκθεση 
πεπραγμένων. Η επίδοση στις ασκήσεις αυτές βαθμολο¬ 
γείται από τους υπευθύνους. Ο καθορισμός των ΠΕΑ θα 
γίνεται από την ΣΕ. Σε όλες τις περιπτώσεις, ταυτόχρονη 
ΠΕΑ δύο ή περισσοτέρων ΜΦ στο ίδιο εργαστήριο δεν 
επιτρέπεται, εφ'όσον υπάρχουν διαθέσιμα εργαστήρια. 
Την ευθύνη της ΠΕΑ μπορεί να έχουν μόνο μέλη του προ¬ 
γράμματος. Ενδεχομένως ο υπεύθυνος της ΠΕΑ μπορεί 
να αναθέσει την εποπτεία του ΜΦ σε μεταδιδακτορικό 
συνεργάτη ή ειδικευμένο συνεργάτη της ερευνητικής 
του/της ομάδας, που υποχρεούται να συνυπογράψει την 
τελική έκθεση που υποβάλλεται στην γραμματεία του 
προγράμματος σε ειδικό έντυπο μετά την λήξη της άσκη¬ 
σης. Τέλος, είναι δυνατή η εργαστηριακή άσκηση υπό 
την καθοδήγηση μέλους ΔΕΠ ή ερευνητή, που βρίσκε¬ 
ται εκτός Πανεπιστημίου Θεσσαλίας, εφ'όσον υπάρχει 

αντικειμενική δυνατότητα υπεύθυνης παρακολούθησης 
της ΠΕΑ. Προβλήματα που τυχόν προκύπτουν από την 
τήρηση των ανωτέρω επιλύονται από τη ΣΕ. 

ΠΥΒ-301 και ΠΥΒ-401, «Εκπόνηση πρωτότυπης έρευ¬ 
νας». Για κάθε μεταπτυχιακό φοιτητή ορίζεται από τη ΣΤ, 
ύστερα από πρόταση της ΣΕ, ένα μέλος του ΠΜΣ-ΠΥΒ 
(μέλος ΔΕΠ ή Ερευνητής) ως επιβλέπον. Η ΣΕ και το επι- 
βλέπον μέλος έχουν την ευθύνη της παρακολούθησης 
και του ελέγχου της πορείας των σπουδών του μεταπτυ¬ 
χιακού φοιτητή. Για την εξέταση της πρωτότυπης έρευ¬ 
νας ορίζεται από τη Συνέλευση του Τμήματος τριμελής 
επιτροπή στην οποία συμμετέχουν ο επιβλέπων και δυο 
(2) άλλα μέλη ΔΕΠ ή Ερευνητές. Τα μέλη της επιτροπής 
πρέπει να έχουν την ίδια ή συναφή επιστημονική ειδι¬ 
κότητα με το γνωστικό αντικείμενο του Προγράμματος. 
Η εκπόνηση της πρωτότυπης ερευνητικής εργασίας, 
επεξεργασία αποτελεσμάτων και συγγραφή διατριβής, 
διεξάγεται κατά το 3° και 4° εξάμηνο σπουδών και αντι¬ 
στοιχεί συνολικά σε 40 μονάδες Ε(ΙΤ5. 

Το κείμενο της διατριβής θα πρέπει να είναι περί τις 
70 δακτυλογραφημένες σελίδες Α4 και θα πρέπει να έχει 
τη μορφή: 

1. Εισαγωγή (με σχετική βιβλιογραφική ανασκόπηση). 

2. Υλικά και Μέθοδοι (αναλυτική περιγραφή του πει¬ 
ραματικού μέρους). 

3. Αποτελέσματα (συμπεριλαμβανομένων πινάκων, 
διαγραμμάτων και εικόνων). 

4. Συμπεράσματα - Συζήτηση (με σχολιασμό και αξιο¬ 
λόγηση των αποτελεσμάτων) και 

5. Βιβλιογραφικές αναφορές. 

Παρεκκλίσεις από τα προαναφερόμενα επιτρέπονται 
μετά από τη σύμφωνη γνώμη του επιβλέποντα. Οι δια¬ 
τριβές παρουσιάζονται σε προγραμματισμένες ημερίδες 
ενώπιον διδασκόντων και φοιτητών σε ανοικτή για το 
κοινό διαδικασία. Η παρουσίαση διαρκεί 15 λεπτά και 
στη συνέχεια ο ΜΦ απαντά για 5 λεπτά σε ερωτήσεις 
της Τριμελούς Συμβουλευτικής Επιτροπής και των λοι¬ 
πών διδασκόντων. Η διατριβή κατατίθεται στην Τριμελή 
Επιτροπή τουλάχιστον 10 ημέρες πριν την προγραμμα¬ 
τισμένη παρουσίαση της για να δοθεί ο χρόνος στην 
Επιτροπή να την αξιολογήσει και βαθμολογήσει. Μετά 
την παρουσίαση της και τυχόν διορθώσεις, κατατίθεται 
εά της διατριβής στη Βιβλιοθήκη. 

ΠΥΒ-402, «Συγγραφή Ερευνητικής Πρότασης». Κατά 
το 4° εξάμηνο σπουδών, ο ΜΦ υποχρεούται να συγγρά¬ 
φει Ερευνητική Πρόταση σε θέμα που συναποφασίζεται 
ανάμεσα στον ΜΦ και την ίδια τριμελή επιτροπή της Δι¬ 
ατριβής. Η Ερευνητική Πρόταση θα απαρτίζεται από τα 
εξής μέρη: 

1. Περίληψη προτεινόμενου έργου 

2. Σημερινό επίπεδο γνώσεων, 5 ϊ3ϊθ-οΓ-ϊΓιθ-3γϊ 

3. Αντικείμενο και προσδοκώμενα αποτελέσματα 
ό. Σκοπός-στόχοι 

3. Μεθοδολογία υλοποίησης 

4. Περιγραφή ενοτήτων εργασίας και παραδοτέων 

5. Σκοπιμότητα 

6. Καινοτομία 

7. Χρονοδιάγραμμα 

8. Προϋπολογισμός 


Η Ερευνητική Πρόταση υποστηρίζεται από τον ΜΦ 
μπροστά στην τριμελή επιτροπή σε ανοικτή προς το κοινό 
παρουσίαση και βαθμολογείται για την πληρότητα της και 
τη δυνατότητα υλοποίησης της. Η Ερευνητική Πρόταση 
θα πρέπει να βαθμολογηθεί τουλάχιστον με 7/10 από την 
τριμελή επιτροπή. Σε διαφορετική περίπτωση, ο ΜΦ διε¬ 
νεργεί απαιτούμενες αλλαγές που προτείνονται από την 
τριμελή επιτροπή και υποστηρίζει εκ νέου την Ερευνητική 
Πρόταση σε διάστημα ενός μηνός. Η Ερευνητική Πρόταση 
αντιστοιχεί σε 20 μονάδες Ε(ΙΤ5.. Η πρόταση αυτή απο¬ 
τελεί το προοίμιο της διδακτορικής διατριβής του ΜΦ. 

4.6 Κατά την διάρκεια του πρώτου εξαμήνου το πρό¬ 
γραμμα εμπλουτίζεται με ειδικά σεμινάρια προσκεκλη¬ 
μένων ομιλητών και επιμορφωτικά σεμινάρια σε θέματα 
σωστών πρακτικών παρουσίασης εργασιών, δεοντολογί¬ 
ας, ασφάλειας εργαστηρίων και συγγραφής ερευνητικών 
προτάσεων. 

4.7 Η διδασκαλία των μεταπτυχιακών μαθημάτων, σε¬ 
μιναρίων, παρουσιάσεων, εξετάσεων κ.λ.π., γίνεται στην 
Αγγλική γλώσσα από μέλη ΔΕΠ τουΤμήματος Βιοχημείας 
και Βιοτεχνολογίας καθώς και από προσκεκλημένους 
Καθηγητές ή Ερευνητές Ιδρυμάτων της ημεδαπής ή της 
αλλοδαπής. 

4.8 Τα μεταπτυχιακά μαθήματα του ΠΜΣ-ΠΥΒ διε- 
νεργούνται από πρωτότυπες δημοσιεύσεις και άρθρα 
ανασκόπησης. Ιδιαίτερη έμφαση δίνεται στην ανάπτυξη 
της κρίσης των ΜΦ. Ο συντονιστής του κάθε μαθήματος 
ορίζεται από την ΣΕ του ΠΜΣ και είναι υπεύθυνος για την 
κατάρτιση του λεπτομερούς προγράμματος διδασκαλί¬ 
ας, της επιλογής των διδασκόντων, της εφαρμογής του 
ωρολογίου προγράμματος, της διενέργειας των εξετάσε¬ 
ων και της κατάρτισης της τελικής βαθμολογίας. 

4.9 Η αναπλήρωση μαθημάτων γίνεται με ευθύνη του 
διδάσκοντα, ύστερα από συνεννόηση με τον συντονιστή 
του μαθήματος. 

Άρθρο 5 

Εξετάσεις - Αποφοίτηση 

5.1 Τα μαθήματα στο ΠΜΣ-ΠΥΒ αρχίζουν το χειμερινό 
εξάμηνο και ακολουθούν το ακαδημαϊκό ημερολόγιο του 
Πανεπιστημίου Θεσσαλίας. Κάθε εξάμηνο περιλαμβάνει 
δεκατρείς (13) τουλάχιστον εβδομάδες για διδασκαλία. 

5.2 Η παρακολούθηση των μεταπτυχιακών μαθημά¬ 
των που ορίζονται από το Πρόγραμμα Σπουδών είναι 
υποχρεωτική. Το περιεχόμενο και η διάρκεια των μα¬ 
θημάτων καθορίζονται κάθε χρόνο από τον υπεύθυνο 
του μαθήματος που έχει την ευθύνη και αρμοδιότητα 
να επικαιροποιεί την ύλη τους. Απουσία πέραν του 20% 
(διαλέξεις ή μη έγκυρη παράδοση των εργασιών) οδηγεί 
αυτομάτως σε αδυναμία ολοκλήρωσης των απαιτήσεων 
του αντίστοιχου μαθήματος και ο ΜΦ υποχρεούται να το 
παρακολουθήσει σε επόμενο αντίστοιχο εξάμηνο. Σε μη 
επιτυχή ολοκλήρωση ενός μαθήματος οδηγούν επίσης 
και απουσίες από τις επιστημονικές και ερευνητικές 
δραστηριότητες που πραγματοποιούνται στο πλαίσιο 
του ΠΜΣ-ΠΥΒ, όπως συνέδρια, ημερίδες, διαλέξεις, ερ¬ 
γαστήρια, ασκήσεις πεδίου, κ.λ.π. 

5.3 Η αξιολόγηση της επίδοσης των ΜΦ στα διάφορα 
μαθήματα και δραστηριότητες είναι ένας συνδυασμός 

παρουσιάσεων, γραπτών εργασιών και εξετάσεων, όπως 
αυτό κρίνεται πλέον αρμόζον από τους υπεύθυνους 
καθηγητές. Σε περίπτωση αποτυχίας οι ΜΦ έχουν τη 
δυνατότητα επανεξέτασης. Σε περίπτωση αποτυχίας ο 
ΜΦ υποχρεούται να το παρακολουθήσει σε επόμενο 
αντίστοιχο εξάμηνο. Σε περίπτωση δεύτερης αποτυχίας 
ο ΜΦ παραπέμπεται στην ΣΕ. Η ΣΕ αφού εξετάσει τη 
γενική απόδοση του Μεταπτυχιακού Φοιτητή, εισηγεί- 
ται στη Συνέλευση του Τμήματος Βιοχημείας και Βιο¬ 
τεχνολογίας τη διαγραφή του ΜΦ από το ΠΜΣ-ΠΥΒ ή 
την επανάληψη του μαθήματος από το ΜΦ σε επόμενο 
εξάμηνο σπουδών. 

5.4 Η αξιολόγηση της απόδοσης των ΜΦ στα μαθή¬ 
ματα των δύο πρώτων εξαμήνων και τις προχωρημένες 
εργαστηριακές ασκήσεις καθώς και η συνολική εκτίμηση 
για τις δυνατότητες του ΜΦ να ανταποκριθεί στις απαι¬ 
τήσεις του προγράμματος, αποτελούν βασικά κριτήρια 
για τη συνέχιση των σπουδών των ΜΦ στο μεταπτυχι¬ 
ακό πρόγραμμα μετά την πάροδο δωδεκαμήνου. Στο 
διάστημα αυτό ο ΜΦ υποχρεούται να έχει ολοκληρώσει 
τις 3 προχωρημένες εργαστηριακές ασκήσεις και να έχει 
ελάχιστο μέσο όρο βαθμολογίας 7/10 στα μαθήματα που 
προβλέπει το Πρόγραμμα Σπουδών και στις 3 προχωρη¬ 
μένες εργαστηριακές ασκήσεις (οι δύο μέσοι όροι δεν 
συμψηφίζονται). Η έγκριση για τη συνέχιση των σπου¬ 
δών γίνεται από τη Σ.Ε. του ΠΜΣ. 

5.5 Ο ΜΦ θεωρείται ότι περάτωσε επιτυχώς τις σπου¬ 
δές του και του απονέμεται το ΜΔΕ εφόσον: 

3. Συμπλήρωσε τα απαιτούμενα εξάμηνα σπουδών 

ό. Περάτωσε επιτυχώς τα μαθήματα και τις Προχωρη¬ 
μένες Εργαστηριακές Ασκήσεις (βαθμός >7) 

ς. Ολοκλήρωσε το Μεταπτυχιακό Δίπλωμα Ειδίκευσης 
και συνέγραψε τη Μεταπτυχιακή του/της Διατριβή και 
την Ερευνητική Πρόταση, τα οποία και εγκρίθηκαν από 
τους βαθμολογητές (βαθμός >7) 

ά. Συμπλήρωσε τουλάχιστον 120 μονάδες Ε0Τ5. 

5.6 Για την τελική βαθμολογία του Μεταπτυχιακού Δι¬ 
πλώματος Ειδίκευσης συνυπολογίζονται οι βαθμοί στα 
μεταπτυχιακά μαθήματα, τις τρεις ΠΕΑ,τη Μεταπτυχιακή 
Διατριβή και την Ερευνητική Πρόταση. (20% τα μαθήμα¬ 
τα, 20% οι τρεις ΠΕΑ, 30% η μεταπτυχιακή διατριβή 
και 30% η Ερευνητική Πρόταση) 

5.7 Η καθομολόγηση των διπλωματούχων γίνεται 
ενώπιον της Συνέλευσης του Τμήματος Βιοχημείας και 
Βιοτεχνολογίας. 

5.8 Ο τίτλος του Διπλώματος Μεταπτυχιακών Σπουδών 
είναι δημόσιο έγγραφο και απονέμεται από το Π.Μ.Σ. 
του Τμήματος. Το Δίπλωμα Μεταπτυχιακών Σπουδών 
εκδίδεται από τη Γραμματεία του Π.Μ.Σ. Στο Δίπλωμα 
αναγράφονται το Τμήμα που συμμετέχει στην οργάνωση 
του ΠΜΣ, και το τυχόν έμβλημα του ιδρύματος, η χρονο¬ 
λογία περάτωσηςτων σπουδών, η χρονολογία έκδοσης 
του Δ.Μ.Σ., ο αριθμός πρωτοκόλλου αποφοίτησης, ο τίτ¬ 
λος του Π.Μ.Σ., τα στοιχεία του ΜΦ και ο χαρακτηρισμός 
αξιολόγησης Καλώς, Λίαν Καλώς, Άριστα. 

5.9 Στον απόφοιτο του Διπλώματος Μεταπτυχιακών 
Σπουδών μπορεί να χορηγείται, πριν την απονομή, βε¬ 
βαίωση επιτυχούς παρακολούθησης καιπεράτωσηςτου 
Προγράμματος 

5.10 Επιπλέον του Διπλώματος Μεταπτυχιακών Σπου¬ 
δών χορηγείται Παράρτημα Διπλώματος [άρθρο 15 


του ν. 3374/2005 και της Υ.Α. Φ5/89656/ΒΕ/13-8-2007 
(ΦΕΚ1466/τ.Β')], το οποίο είναι ένα επεξηγηματικό έγ¬ 
γραφο που παρέχει πληροφορίες σχετικά με την φύση, 
το επίπεδο, το γενικότερο πλαίσιο εκπαίδευσης, το περιε¬ 
χόμενο και το καθεστώς των σπουδών, οι οποίες ολοκλη- 
ρώθηκαν με επιτυχία και δεν υποκαθιστά τον επίσημο 
τίτλο σπουδών ή την αναλυτική βαθμολογία μαθημάτων 
που χορηγεί το Ίδρυμα. 

Άρθρο 6 

Διδασκαλία - Διδάσκοντες 

6.1 Τη διδασκαλία των μαθημάτων, καθώς και τη διεξα¬ 
γωγή σεμιναρίων, πρακτικών ασκήσεων κ.λπ. μπορούν 
να αναλάβουν (ν.4485/2017) μέλη Δ.Ε.Π. του Τμήματος 
Βιοχημείας και Βιοτεχνολογίας του Πανεπιστημίου Θεσ¬ 
σαλίας ή μέλη Δ.Ε.Π. άλλωντμημάτωντου ίδιου ή άλλου 
Α.Ε.Ι. της ημεδαπής ή της αλλοδαπής, ή ομότιμοι καθη¬ 
γητές, επισκέπτες καθηγητές ή ειδικοί επιστήμονες, διδά¬ 
σκοντες βάσει του π.δ. 407/1980 (ΦΕΚ 112 Α'), οι οποίοι 
είναι κάτοχοι Διδακτορικού Διπλώματος και έχουν επαρ¬ 
κές δημοσιευμένο έργο με σχετική εξειδίκευση. Για τη 
διδασκαλία των μαθημάτων μπορεί επίσης να κληθούν 
επιστήμονες αναγνωρισμένου κύρους, που είναι κάτο¬ 
χοι διδακτορικού διπλώματος σχετικού με το γνωστικό 
αντικείμενο και οι οποίοι διαθέτουν εξειδικευμένες γνώ¬ 
σεις ή σχετική εμπειρία στο γνωστικό αντικείμενο του 
Π.Μ.Σ. σύμφωνα με το άρθρο 36 του ν. 4485/2017. Όλοι 
οι διδάσκοντες πρέπει να έχουν διδακτορικό δίπλωμα. 

6.2 Οι διδάσκοντες του Τμήματος Βιοχημείας και Βι¬ 
οτεχνολογίας που συμμετέχουν στο ΠΜΣ-ΠΥΒ είναι 17. 

6.3 Δεδομένου ότι ο μέγιστος αριθμός ΜΦ είναι δέκα, 
αντιστοιχούν περίπου 1,7 διδάσκοντες ανά ΜΦ. 

6.4 Ο ελάχιστος αριθμός ΜΦ για την υλοποίηση ενός 
μαθήματος είναι δύο (2). 

6.5 Ο μέγιστος αριθμός επίβλεψης διπλωματικών ερ¬ 
γασιών ανά διδάσκοντα είναι μία (1). 

6.6 Συντονιστές Καθηγητές μαθημάτων. Για κάθε μά¬ 
θημα του ΠΜΣ-ΠΥΒ ορίζεται και ένας Συντονιστής Κα¬ 
θηγητής από την ΣΕ. Οι Συντονιστές είναι υπεύθυνοι για 
την ομαλή πορεία των διαφορετικών μαθημάτων, για την 
κατάρτιση του λεπτομερούς προγράμματος διδασκαλί¬ 
ας, της επιλογής των διδασκόντων, της εφαρμογής του 
ωρολογίου προγράμματος, τη διενέργεια των εξετάσεων 
και την κατάρτιση της τελικής βαθμολογίας. 

6.1 Επιβλέποντες Διπλωματικών Εργασιών. Επιβλέπων 
καθηγητής Διπλωματικής Εργασίας μπορεί να είναι υπεύ¬ 
θυνος μαθήματος ή διδάσκωντου ΠΜΣ-ΠΥΒ. Απαραίτη¬ 
τη προϋπόθεση για την επίβλεψη διπλωματικής εργασίας 
αποτελεί η κατοχή διδακτορικού διπλώματος από τον 
Επιβλέποντα Καθηγητή. Ο μέγιστος αριθμός επίβλεψης 
διπλωματικών εργασιών ανά επιβλέποντα είναι μία (1). 
Οι διδάσκοντες στο ΠΜΣ (μέλη Δ.Ε.Π., Ερευνητές ή εξω¬ 
τερικοί συνεργάτες) προτείνουν θέματα μεταπτυχιακών 
διπλωματικών εργασιών τα οποία συντάσσει και κοινο¬ 
ποιεί στους μεταπτυχιακούς φοιτητές η Συντονιστική Επι¬ 
τροπή. Η Συντονιστική Επιτροπή ύστερα από αίτηση του 
υποψηφίου ΜΦ, στην οποία αναγράφεται ο προτεινόμε- 
νος τίτλος της διπλωματικής εργασίας, ο προτεινόμενος 
επιβλέπων και στην οποία επισυνάπτεται περίληψη της 
προτεινόμενης εργασίας, ορίζει τον επιβλέποντα αυτής 
και συγκροτεί την τριμελή εξεταστική επιτροπή για την 

έγκριση της εργασίας, ένα από τα μέλη της οποίας είναι 
και ο επιβλέπων. Η ολοκλήρωση της διαδικασίας εκπό¬ 
νησης και εξέτασης της μεταπτυχιακής διπλωματικής 
εργασίας δεν πρέπει να υπερβαίνει το χρονικό διάστημα 
των 12 μηνών από την ανάθεση του θέματος στον φοι¬ 
τητή. Παράταση μπορεί να δοθεί μόνο σε εξαιρετικές πε¬ 
ριπτώσεις ύστερα από αίτηση του φοιτητή και απόφαση 
της ΣΕ, με τη σύμφωνη γνώμη του επιβλέποντος. Για να 
εγκριθεί η εργασία ο φοιτητής οφείλει να την υποστη¬ 
ρίξει ενώπιον της εξεταστικής επιτροπής. 

Άρθρο 7 

Αξιολόγηση 

7.1 Η αξιολόγηση του ΠΜΣ-ΠΥΒ γίνεται τόσο εσω¬ 
τερικά όσο και από εξωτερική επιτροπή αξιολόγησης. 
Η εσωτερική αξιολόγηση γίνεται από τους ΜΦ με συ¬ 
μπλήρωση κατάλληλων εντύπων αξιολόγησης μετά 
την ολοκλήρωση του κάθε μαθήματος. Αξιολογούνται: 
η ποιότητα των μαθημάτων, οι διδάσκοντες, το διδακτικό 
υλικό και ο τρόπος εξέτασης. Οι φόρμες αξιολόγησης 
είναι ανώνυμες και παραδίδονται στην Γραμματεία του 
ΠΜΣ-ΠΥΒ από τους ΜΦ. 

7.2 Η εξωτερική αξιολόγηση γίνεται από την Εξωτερική 
Επιτροπή Αξιολόγησης η οποία απαρτίζεται από διακε¬ 
κριμένους επιστήμονες Ιδρυμάτων της Ελλάδας ή του 
εξωτερικού γνωστικών αντικειμένων που σχετίζονται 
με το ΠΜΣ-ΠΥΒ. Η εξωτερική αξιολόγηση γίνεται ανά 
διετία. Ο πρόεδρος της επιτροπής αναλαμβάνει να συγ¬ 
γράφει την έκθεση αξιολόγησης έπειτα από συζήτηση 
με τα υπόλοιπα μέλη της επιτροπής. 

7.3 Η σύνθεση της Εξωτερικής Επιτροπής Αξιολόγησης 
ορίζεται από τη ΣΤ μετά από πρόταση της ΣΕ του Προ¬ 
γράμματος, με τρόπο ώστε να εξασφαλίζεται η αντιπρο- 
σωπευτικότητα των επιστημονικών πεδίων, η συνέχεια 
και η ανανέωση. Κανένα μέλος της Εξωτερικής Επιτροπής 
Αξιολόγησης δεν δύναται να παραμείνει στη Επιτροπή 
για διάστημα μεγαλύτερο των τεσσάρων (4) ετών. 

7.4 Η ΣΕ του Προγράμματος προβαίνει στις κατάλληλες 
διορθωτικές κινήσεις ούτως ώστε να συμμορφωθεί προς 
την έκθεση της επιτροπής αξιολόγησης. Τυχόν αλλαγές 
στο Πρόγραμμα Σπουδών (αλλαγή μαθημάτων) θα επι¬ 
κυρώνονται με έγκριση της ΣΤ. 

Άρθρο 8 

Τέλη Φοίτησης 

Το Πρόγραμμα Μεταπτυχιακών Σπουδών «Προηγμέ¬ 
νες Πειραματικές και Υπολογιστικές Βιοεπιστήμες δεν 
έχει τέλη φοίτησης. 

Άρθρο 9 

Υποτροφίες 

Το ΠΜΣ-ΠΥΒ δεν παρέχει υποτροφίες. 

Άρθρο 10 

Διοικητική-τεχνική υποστήριξη 

Το ΠΜΣ-ΠΥΒ υποστηρίζεται από τη Γραμματεία του 
Τμήματος Βιοχημείας και Βιοτεχνολογίας η οποία με¬ 
ριμνά για: 


3. Την προετοιμασία των διαδικασιών επιλογής των 
υποψηφίων. 

Ιο. Τη διοικητική και γραμματειακή υποστήριξη της 
εκπαιδευτικής διαδικασίας και των λοιπών δραστηριο¬ 
τήτων στο πλαίσιο του ΠΜΣ. 

ε.Την υποστήριξη δραστηριοτήτων διάχυσης, διαφή¬ 
μισης, επικοινωνίας και λοιπών δραστηριοτήτων στο 
πλαίσιο του ΠΜΣ. 

ά.Τη γραμματειακή υποστήριξη της ΣΕ. 

θ. Οτιδήποτε άλλο σχετίζεται με απόφαση της ΓΣΕΣ 
του Τμήματος. 

Άρθρο 11 

Τροποποιήσεις του Κανονισμού 

Οι διατάξεις του παρόντος κανονισμού λειτουργίας 
του ΠΜΣ-ΠΥΒ μπορούν να τροποποιούνται με απόφαση 
της ΣΕ, κατόπιν τεκμηριωμένης εισήγησης της ΣΕ του 
ΠΜΣ και έγκρισης από την Σύγκλητο του Πανεπιστημίου 
Θεσσαλίας, θέματα ερμηνείας και εφαρμογής του εσω¬ 
τερικού κανονισμού και ότι δεν προβλέπεται από αυτόν 
διευθετούνται από την ΣΕ. 

Άρθρο 12 

Αογοκλοπή 

Καταθέτοντας οποιαδήποτε μεταπτυχιακή εργασία, 
ο ΜΦ υποχρεούται να αναφέρει αν χρησιμοποίησε το 
έργο και τις απόψεις άλλων. 

Η αντιγραφή θεωρείται σοβαρό ακαδημαϊκό παρά¬ 
πτωμα. Αογοκλοπή θεωρείται η αντιγραφή εργασίας 
κάποιου άλλου, καθώς και η χρησιμοποίηση εργασίας 
άλλου - δημοσιευμένης ή μη - χωρίς τη δέουσα αναφο¬ 
ρά. Η παράθεση οποιοσδήποτε υλικού τεκμηρίωσης, 
ακόμη και από μελέτες του ιδίου του υποψηφίου, χωρίς 
σχετική αναφορά, μπορεί να στοιχειοθετήσει απόφαση 
της Συνέλευσης του Τμήματος για διαγραφή του/της. 

Στις παραπάνω περιπτώσεις - και μετά από αιτιολο¬ 
γημένη εισήγηση του επιβλέποντος καθηγητή - η Συνέ¬ 
λευση του Τμήματος μπορεί να αποφασίσει τη διαγραφή 
του. Οποιοδήποτε παράπτωμα ή παράβαση ακαδημαϊ¬ 
κής δεοντολογίας παραπέμπεται στη Συντονιστική Επι¬ 
τροπή του Π.Μ.Σ. για κρίση και εισήγηση για αντιμετώ¬ 
πιση του προβλήματος στη Συνέλευση του Τμήματος. 
Ως παραβάσεις θεωρούνται και τα παραπτώματα της 
αντιγραφής ή της λογοκλοπής και γενικότερα κάθε πα¬ 
ράβαση των διατάξεων περί πνευματικής ιδιοκτησίας 
από ΜΦ κατά τη συγγραφή εργασιών στο πλαίσιο των 
μαθημάτων ή την εκπόνηση μεταπτυχιακής διπλωμα¬ 
τικής εργασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 26 Ιουνίου 2018 

Ο Πρύτανης 

ΓΕΩΡΓΙΟΣ ΠΕΤΡΑΚΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΐ^ι·, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ρΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ς 1- )· Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θ 1.91· 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐρά6$Ι(.6ΐ@6ΐ.9*' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννθΙ}ΙΤ135ΐ6Γ.βΙ@βΐ.9>' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178 -180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3 ιπγτι3ϊ6Ϊ3@61.9>' 

Ωράριο για το κοινό: Δευτέρα ως Παρασκευή: 8:00 -13:30 


για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


ιιιιιιιι 






























